cyanic-selkie/wikianc huggingface dataset:
Namnet Carmen
Ordsoge
«Carmen» er danna av den spanske katolske tittelen La Virgin de Monte Carmen, 'Jomfru Maria av Karmelberget'. Karmelberget er eit fjellmassiv i den nordlege delen av Israel. Fjellet er nemnt i Bibelen. Det hebraiske ordet karmel (hebraisk כַּרְמֶל) tyder 'hage'. Danninga av varianten «Carmen» er påverka av det latinske ordet carmen, som tyder «song».
Foveola
Ordet 'foveola' kjem av latin og tyder «lita grop». Det er eit minskingsord av 'fovea', som tyder «grop».
Staffanstorp
Staffanstorp er ein svensk tettstad og centralort i Staffanstorp kommun i Skåne län i landskapet Skåne. I 2011 hadde tettstaden 14,808 innbyggjarar.
Veslehjernen
Veslehjernen (latin: cerebellum) er den delen av hjernen som ligg bak og under bakhovudlappen av storhjernen. Veslehjernen har å gjere med balanseevna, koordinasjonen og reguleringa av muskelverksemda. Veslehjernen styrer så lette ting som å løfte eit glas til munnen, så utan denne delen av hjernen, ville det ikkje vore lett for eit menneske å fungere.
Reidar Liaklev
Reidar Kristofer Liaklev var ein skeiseløpar, fødd og død på Jaren, som i 1948 vart olympisk meister på 5 000 meter og europameister. Året etter vart han norsk meister. Han representerte Brandbu Idrettsforening.
Liaklev fekk sitt gjennombrot i 1947-sesongen då han vart nummer fire i verdsmeisterskapen på skeiser. I OL-sesongen 1948 vann langdistansespesialisten Liaklev OL-gullet på 5 000 meter i St. Moritz. Eit par veker etter vinterleikane vann Liaklev EM-tittelen under europameisterskapen på skeiser på Hamar med over eitt tidspoeng til svensken Göthe Hedlund. Liaklev vart norsk meister i 1949 framom trønderane Sverre Farstad og Hjalmar Andersen. I 1950-sesongen, hans siste, kom han på tredjeplass i noregsmeisterskapen, men vart i europameisterskapen slått einast av Hjalmar Andersen, som på olympiastadion i Helsingfors tok den fyrste av tre strake EM-titlar.
Trotternish
Trotternish eller Tròndairnis (skotsk-gælisk) er den nordlegaste halvøya på Isle of Skye i Skottland.
Den mest kjende med Trotternish er eit massivt jordras som går langs heile halvøya, om lag 30 km. Jordraset inneheld to av dei mest kjende landemerka til Skye: Old Man of Storr, ein isolert tind, og Quiraing, eit område med uvanlege og dramatiske bergformasjonar.
Det nordlegaste punktet på Trotternish, Rubha Hùinis, er òg det nordlegaste punktet på Skye. Dei tre største busetnadane på Trotternish er Portree (generalt rekna som hovudstaden på Skye), Uig og Staffin.
Jødisk Museum i Oslo
Jødisk Museum i Oslo er eit museum i Oslo som skal take vare på og formidle soga til jødar i Noreg. Museet vart skipa i 2004 i samarbeid mellom Det mosaiske trossamfunn og Oslo Bymuseum, og vart ei stifting i 2006. Museet opna for publikum i lokala i Calmeyers gate 15b i 2008 med utstillinga «Friheten vinnes ikke bare én gang», som dreidde seg om jødiske kunstnarar i Noreg og om jødar som tok del i kampen mot nazismen under andre verdskrigen.
Edsbyns IF
Edsbyns IF er ein idrettsklubb i Edsbyn i Sverige. Klubben vart skipa i 1909, og vart svenske mestarar i bandy for herrer i 1952, 1953, 1962, 1978, 2004, 2005, 2006, 2007, 2008, 2017 og 2018.
Jødisk Museum i Oslo
Mange av dei jødane som innvandra til Noreg i tida kring midten av 1800-talet og frametter, etter at den såkalla jødeparagrafen i Grunnlova vart sletta i 1851, slo seg ned i stroket der museet ligg, og i området på Nedre Grünerløkka i nærleiken. I tida frå 1921 til 1942 hadde dei sin synagoge i dei lokala som no hyser museet.
Jødisk Museum i Oslo har inga stor samling av jødiske seremonielle objekt, i motsetnad til dei fleste andre jødiske musea i Europa. Dei fleste jødane som emigrerte til Noreg mellom 1880 og 1920 kom frå fattige kår i Aust-Europa, og hadde ikkje mange gjenstandar med seg. Dessutan gjekk mange kulturhistoriske gjenstandar tapt under andre verdskrigen ved at dei anten vart konfiskerte av den tyske okkupasjonsmakta eller stolne av dei norske medløparane deira. Dokument og dokumentasjonsmateriale (einskildbrev og korrespondanse, identifikasjonskort, diplom, bøker, hefter) og fotografi dominerer difor samlinga av gjenstandar i museet. Dette har museet anten fått som gåver eller er samla inn av dei tilsette. Museet hadde i 2016 omlag 780 dokumenterte, registrerte og magasinerte einingar eller museumsnummer som femnar om ikring 2228 objekt.
Oroshi
Oroshi (japansk 颪, tyder 'nedvind') er eit japansk namn på ein kraftig vind som bles ned ei fjellside. Oroshi er ein kraftig lokal vind over Kantosletta på Japanhav-sida sentralt på Honshu. Vinden er ein katabatisk vind.
I kulturen
Oroshi-vinden er omtalt i japanek lyrikk, mellom anna i eit dikt som er med i Hyakunin Isshu.
Kjelder
''
Fernando Pessoa
Fernando Pessoa, uttalt [, var ein portugisisk diktar, forfattar, omsetjar og litteraturkritikar.
Pessoa vert rekna som ein av dei største portugisiske lyrikarane etter Luís de Camões og ein av dei viktigaste portugisiskspråklege forfattarane. Han er òg ein ruvande forfattar innan europeisk modernisme.
Liv
Pessoa vart fødd inn i ein velståande familie. Faren døydde av tuberkulose då Fernando var fem år gamal og året etter døydde den eitt år gamle broren. Mora gifta seg opp att då Pessoa var sju år; «for Pessoa kan dette [òg] ha vore å likne med eit tap.» Tidleg i 1896 flytta familien til Durban i Sør-Afrika der stefaren var konsul. I denne britiske kolonien lærde Pessoa å meistre det engelske språket like bra som det portugisiske. Han las frå ung alder svært mykje litteratur og utvikla tidleg ein kjærleik til forfattarar som William Shakespeare og John Milton. 17 år gamal kom Pessoa attende til Portugal for å studere litteratur ved universitetet i Lisboa og etter det forlét han knapt byen. Han var nært knytt til Lisboa og er byen sin diktar, slik Franz Kafka er Praha sin og James Joyce Dublin sin.
Fernando Pessoa, som var storrøykar og låg under for alkoholen, døydde av levercirrhose, berre 47 år gamal. Det siste han skreiv var den engelske setninga «I know not what tomorrow will bring…» («Eg veit ikkje kva morgondagen fører med seg…»). Frå 1985 har leivningane hans lege i den portugisiske nasjonalheilagdomen Mosteiro dos Jerónimos i Belém.
Virke
Då Pessoa kom til Lisboa som 17-åring, kom han i kontakt med ein krins nyskapande forfattarar og kunstnarar og bidrog med tekstar i avantgardistiske tidsskrift. Saman med Mário de Sá-Carneiro grunnla han tidsskriftet Orpheu. I byrjinga skreiv han dikt på engelsk og omsette engelsk lyrikk til portugisisk. Seinare fekk han inn fleire dikt på portugisisk språk i ulike tidsskrift.
I to skilde periodar mellom 1913 og 1934 skreiv Pessoa ned dagbokliknande refleksjonar på lappar og i notisbøker. Hensikten var å gje ut desse notisane i bokform under namnet Livro Do Desassossego (i norsk omsetjing Uroens bok), men det tok heile 47 år etter hans død før den første utgåva kom ut i 1982. Dette blir rekna som det viktigaste prosa-arbeidet til Pessoa, i 2002 fekk boka plass i Verdsbiblioteket si liste over dei 100 viktigaste verka i litteraturhistoria. Den siste utgåva inneheld 481 sjølvstendige avsnitt. Dei er tette og poetiske framstillingar med subtile observasjonar av kvardagslivet og tilværet i det heile, men i all sin intellektuelle briljans er dei heller ikkje utan ei viss tristesse og kjenslekulde.
Pessoa skreiv under ulike heteronym, dei tre viktigaste er Alberto Caeiro, Álvaro de Campos og Ricardo Reis. Til skilnad frå pseudonym er heteronym ikkje berre andre namn på forfattaren, men bak kvart av namna står fiktive personar med eigne biografiar, skrivestil, temaval, motiv og filosofisk ståstad. Pessoa sin engelske omsetjar, Richard Zenith, rekna seg fram til at Pessoa nytta 72 ulike namn, og det vil aldri bli klårt kven av desse som viser til Pessoa sjølv og kven som viser til eit anna pseudonyn/heteronym.
Pessoa var ven av Aleister Crowley, og under påverknad av han skreiv Pessoa fleire politiske og esoteriske skrift som syner han som ein radikal og antidemokratisk tenkar med sterke messianske trekk.
I dag reknar mange portugisiske litteratar Pessoa som ein farsfigur. Nobelpristakaren José Saramago si bok O Ano da Morte de Ricardo Reis (i norsk omsetjing Det året Ricardo Reis døde) handlar om at Pessoas heteronym Ricardo Reis kjem attende til Lisboa etter 16 år i Brasil, og samtalar med sin gamle, døde ven Fernando Pessoa om samanfallande og avvikande oppfatningar om kunsten, livet, døden, kjærleiken, lagnaden og politikken.
Patrick Warren
Patrick Warren er ein USA-amerikansk musikar, komponist og plateprodusent. Han er kjend for arbeidet sitt på filmane Magnolia, Fifty Shades of Grey, Boogie Nights og Red State, i tillegg til TV-serien True Detecetive som han skreiv original musikk og vann ein Emmy. Han har òg skrive og framført musikken for TV-serien The Chi. Som musikar har han arbeidd med Michael Penn, Fiona Apple, The Wallflowers, Eagle-Eye Cherry, Stevie Nicks og Liz Phair. Som turnémusikar har han turnert med Bob Dylan, Bruce Springsteen og Lana Del Rey.
Samarbeid
Med Michael Penn
Med Nerina Pallot
Med Michelle Branch
Med Taylor Hicks
Med Rosanne Cash
Med Bonnie Raitt
Med LeAnn Rimes
Med Rob Thomas
Med Avril Lavigne
Med Tracy Chapman
Med Neil Diamond
Med Macy Gray
Med Melissa Etheridge
Med Fiona Apple
Med Sam Phillips
Med Rodney Crowell
Med Aaron Neville
Med Lisa Marie Presley
Med Stevie Nicks
Med Chris Cornell
Med Shelby Lynne
Med Beth Hart
Racovitza Islands
Racovitza Islands er ei gruppe på tre øyar som ligg like nord for Isla Nansen Sur, utanfor vestkysten av Graham Land. Ho vart kartlagd av Falkland Islands Dependencies Survey (FIDS) etter Racovitza, zoolog og botanikar på Belgica-ekspedisjonen som utforska området i 1897-99.
Patrick Warren
Samarbeid
Med Sara Bareilles
Med Marc Cohn
Med Tom Waits
Med Aimee Mann
Med Jewel
Med Bob Dylan
Med Tift Merritt
Med Bruce Springsteen
Med Joan Baez
Med Graham Nash
Query Island
Query Island er ei høg, klipperik øy som ligg mellom foten av Clarke Glacier og Keyhole Island på sørsida av Mikkelsen Bay, utanfor vestkysten av Graham Land. Ho vart kartlagd i 1948 av Falkland Islands Dependencies Survey (FIDS), og fekk dette namnet fordi det var vanskeleg frå avstand å vite om dette var ei øy eller ein del av fastlandet.
Svenska Skidspelen 1970
15 km
Dato: 27. februar <br style="clear:both;" />
Hopprenn
Dato: 1. mars <br style="clear:both;" />
10 km
Dato: 27. februar <br style="clear:both;" />
3 x 5 km stafett
Dato: 28. februar <br style="clear:both" />
Netteland
Netteland er ein gard på øya Losna i Solund kommune i Sogn og Fjordane. Garden har matrikkelnummer 64 i Solund. Fram til og med 1963 høyrde Losna til Gulen kommune og der hadde Netteland matrikkelnummer 3.
Geografi
Netteland ligg like sør for Losnegard, ved ei lita bukt på søraustsida av øya. Ferjekaien på Losna ligg på Netteland, og ferja Rysjedalsvika-Rutledal-Krakhella går innom der etter førhandstinging.
Historie
Det tidlegaste ein finn garden nemnt er i 1563, men han er mykje eldre. Ivar Kleiva skriv i bygdeboka for Gulen at Netteland før 1700 vart rekna for eit bruk under Losnegard.
Etter matrikkelen frå 1667 var skulda 1½ laup og 1 pund smør, og det var ein hest og 22 naut på garden. Utsåd var fire tønner havre og avling var 13 tønner. Skatten var 5½ riksdalar. Det ser ut til å ha vore to brukarar på garden då. I 1723 er det berre ein brukar. Garden hadde då ein hest, 24 naut og 12 sauer og geiter. Utsåd var fire tønner og tre skjepper havre, og avling var 16½ tønne.
Netteland fekk elektrisk straum innlagt i 1958.
Namn
Oluf Rygh meiner namnet har med planta «netle» (nesle, brennenòt, Urtica) å gjere.
Statens kartverk har godkjend skrivemåten «Netteland» (1986).
Gardsnamnet er også kjent frå Kvinnherad kommune, men der vert namnet no skrive Nettland.
ABC-øyane i Dei små Antillane
ABC-øyane er ei nemning på dei karibiske øyane Aruba, Bonaire og Curaçao, som tidlegare var ein del av Dei nederlandske Antillane. Sidan 1986 er Aruba ein del av Kongeriket Nederlanda. Då Dei nederlandske Antillane vart oppløyst 10. oktober 2010 vart Bonaire ein nederlandsk kommune med særstatus og Curaçao vart eit en del av Kongeriket Nederlanda.
Bol
Bolen (på latin truncus), på norsk òg kalla trunkus og torso, er eit anatomisk omgrep for overkroppen til mange dyr, mellom anna menneske, altså ein kropp utan ekstremitetar (lemmer) og hovud. I denne delen av kroppen ligg dei aller fleste organa. Bolen omfemnar både thorax og abdomen.
Tel Afar-distriktet
Tel Afar-distriktet (tyrkisk Telafer) er eit distrikt i Ninawa guvernement i Irak. Det administrative senteret er byen Tel Afar. Andre byar i distriktet er Rabia, Zummar og al-Ayadia. Folkesetnaden er ei blanding av irakiske tyrkarar og arabarar.
Waternish
Waternish eller Bhatairnis/Vaternish er ei halvøy på øya Skye i Skottland, mellom Loch Dunvegan og Loch Snizort nordvest på øya og tradisjonelt busett og eigd av Clan MacLeod som hadde sete i Dunvegan Castle. Her ligg busetnadane Stein og Lusta i Loch Bay i søraust, Halistra, Hallin og Trumpan lenger nord og Gillen i vest. Det høgaste punktet er Ben Geary på 284 meter over havet.
Bowness-on-Solway
Bowness-on-Solway er ein landsby med færre enn 100 hus i Nordvest-Cumbria. Han ligg vest for Carlisle på den sørlege (engelske) sida av Solway Firth, estuaret som skil England og Skottland i vest. Folketalet i Bowness civil parish (kommune) var 1,126 ved folketeljinga i 2011. Vestenden av Hadrianmuren er eit kjent turistmål her, sjølv om sjølve muren ikkje lenger er synleg over bakken her. Vestenden av turruta Hadrian's Wall Path er markert av ein paviljong på den vesle kystklippa ved Bowness. Andre attraksjonar her er strendene og vadefuglar.
Landsbyen er ein del av Solway Coast Area of Outstanding Natural Beauty.
Namn
«Bowness» tyder 'runda' eller 'bogeforma nes', anten frå gammalengelsk boga, 'boge' og næss eller meir truleg frå norrønt 'bogi' og 'nes'.
Romartid
Landsbyen ligg på staden ei romersk festning kalla Maia ein gong låg. Dette var den nest største festninga ved Hadrianmuren. Utanfor sørporten av festningen var det også ein liten busetnad for sivile (vicus).
Kyrkja
Kyrkja i landsbyen, St Michael's Church, blei bygd oppå det som kan ha vore eit romersk kornlager på 1100-talet. Som mange andre bygningar langs Hadrianmuren brukt ein romersk stein til bygningen. Dei to opphavlege kyrkjeklokkene blei stolne av grenseraiderar i 1626, og så tapte i Solway Firth under flukta deira. Til gjengjeld raida folk frå landsbyen Dornock og Middlebie i Skottland, og henta seg eit nytt par klokker. Det er tradisjon at presten av Annan bed om å få klokkene tilbake ved innsetjinga si, og at dette blir avvist. Kyrkja blei restaurert i 1891.
Solway Viaduct
I 1869 blei jernbanelinja Solway Junction Railway opna. Ho band saman Maryport and Carlisle Railway med det skotske jernbanenettet meir direkte enn den dåverande ruta gjennom Carlisle ved hjelp av ein,  lang jerndragar-viadukt ein kan sjå restane av over Solway mellom Bowness-on-Solway og Annan i Scotland. Viadukten gjer at skip ikkje kan segla inn i indre Solway, og øydela dermed handelen til Port Carlisle, som elles i stor grad var blitt erstatta av ein våtdokk ved Silloth. Viadukten fekk noko frostskade i 1875; i 1881 blei store delar av han øydelagde av isflak, men viadukten blei gjenoppbygd. Jernbanelinja fekk likevel ikkje den viktige tydinga ein var blitt lova, og i 1914 gjekk ho over til å berre ha godstrafikk. I 1921 blei linja heilt stengd, og i 1934 blei viadukten riven.
Utdanning
Det ligg ein barneskule i landsbyen, Bowness-on-Solway Primary School. I 2021 hadde han 46 elevar.
Friaren av Vigdis Mostad
«Friaren» er ein singel av Vigdis Mostad, gjeven ut i 1969. Songen er skriven av Kristian Lindeman og Tore Pedersen.
Melodi Grand Prix 1969
«Friaren» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Vigdis Mostad, og enda på femteplass med fire poeng; tre frå Stavanger og eitt frå Bodø.
Per Morten Kristiansen
Per Morten Kristiansen er ein norsk fotballspelar. Han er keeper på Haugesund.
Aagot Noss
Aagot Noss var ein norsk tradisjonsforskar og museumskonservator.
Aagot Noss byrja i 1956 å arbeide ved drakt- og tekstilavdelinga på Norsk Folkemuseum, og byrja då å kartleggje fakta om norske drakttradisjonar. Dette førte til ein god del reising landet rundt for å hente inn informasjon frå folk som var kjende med eldre klestradisjonar. Ho var ei tid i Valle og Bykle i Setesdal for å dokumentere ein klestradisjon som hadde vore ubroten frå mellomalderen fram til moderne tid. Frå 1972 arbeidde Aagot Noss som førstekonservator i Norsk Folkemuseum. Ho gjekk av med pensjon i 1994.
Bibliografi
Aagot Noss har gjennom alle åra ho har vore knytt til Norsk Folkemuseum skrive fleire artiklar i årboka til institusjonen, By og Bygd. Nokre av desse har sidan vorte trykt opp som særtrykk. Dessutan har ho skrive eller vore med på å skrive ei rekkje utstillingskatalogar. Ho står òg bak fleire filmar som Norsk Folkemuseum har produsert.
Rambler Island
Rambler Island er den største av Bragg Islands, som ligg i Crystal Sound kring 7.5 nautiske mil (14 km) nord for Cape Rey i Graham Land. Ho vart kartlagd frå landmålingar av Falkland Islands Dependencies Survey (FIDS) (1958–59). Namnet kjem av Rambler Harbor som ligg på nordsida av øya.
Essunga kommun
Tettstader
Essunga kommune har tre tettstader. Folketalet i tabellen er frå 31. desember 2005.
Nagashibina
Nagashibina eller joushi no sekku er ei japansk høgtid på den tredje dagen i den tredje månaden (no 3. mars) der ein sender dokker av strå eller papir avgarde på elver i stråbåtar. Dokkene er meinte å frakta vekk vonde ånder. Skikken er i stor grad forsvunnen i dagens Japan, der ein i staden feirar dokkehøgtida hinamatsuri, men blir feira lokalt nokre stader.
Nagashibina har røter til ein gammal kinesisk tradisjon kalla taqing, og kom til Japan under Heiantida (794-1191). Skikken er nemnd i den japanske klassikaren Soga om Genji frå 1000-talet, der hovudpersonen Genji prøver å bli av med uroa si gjennom eit nagashibina-ritual.
I Tottori prefektur feirar ein framleis nagashibina med enkle papirdokker. Shimogamo-tempelet ved Kyoto markerer også høgtida i elvene Takano og Kamo.
Creuddyn-halvøya
Creuddyn-halvøya er ei halvøy i Conwy i Nord-Wales. Her ligg byen Llandudno, samt Rhos-on-Sea, Deganwy og Llandudno Junction. Great Orme ligg i enden av halvøya, og i nærleiken ligg Little Orme.
Det bur kring 38 000 menneske på halvøya.
Sivert Nielsen
Sivert Nielsen var fødd i Brønnøy utanfor ekteskap, far hans var husmann under garden Lund. Frå 1840 var Sivert omgangsskulelærar i Vik sokn, frå 1846 også kyrkjesongar. Gardbrukar på garden Vik, der han fekk ein stor barneflokk. Han var medlem av heradsstyret i Brønnøy i 30 år, 28 av dei var han ordførar. Elles var han forlikskommissær i 20 år og sparebankdirektør i ti år.
Nielsen var postopnar i Brønnøy i 15 år. Han vart i 1880 tilsett som postmeister i Bodø, der han var medlem av bystyret.
1859-60 var Nielsen 2. representant på Stortinget frå Nordland. Han var då medlem av justiskomite nr. 2. Ved neste stortingsval hamna han på varamannsplass. På tinget 1865-66 var han 4. representant, sekretær i justiskomite nr. 2. Grunna sjukdom møtte han ikkje på Stortinget 1868-69, var vald til 2. representant. Same plassen hadde han ved dei to neste stortingsvala, han var frå 1871 medlem av valkomiteen i alle sesjonar fram til han forlet Stortinget i 1897, med unnatak for 1889, frå 1890 var han formann. Han var medlem av jarnbanekomiteen 1871-74. Medlem av konstitusjonskomiteen 1872-88, formann 1883-88. Dessutan medlem av justiskomite nr 2. i 1871, skattekomiteen 1875-77 og 1882, røysterettskomiteen 1875-76, fullmaktskomiteen 1879-88 og 1890-97, traktatkomiteen 1882-83. Nielsen vart 7. april 1888 permittert frå Stortinget, grunna sjukdom. Han møtte ikkje på tinget i 1889. Tok sete på nytt i 1890, var 1890-97 formann i næringskomite nr 1 og 1893 i kontraktørkomiteen. 13. mars 1897 vart Nielsen permittert frå Stortinget. Dette hindra ikkje at han vart vald til ei ny stortingsperiode, 1898-1900, men han møtte ikkje.
Nielsen var president i Odelstinget 1881-84, og stortingspresident to periodar, 1885-87 og 1890-97. Han vart i 1893 og to gongar i 1895 oppfordra av kong Oscar II om å danne regjering. 1883-84 var han medlem av aksjonskomiteen under riksretten mot Selmer-ministeriet. Elles var han medlem av ei rekke kongelege kommisjonar; om hamnearbeidet, skulelova 1884, væreigarkommisjonen same året, torskefisket i Nord-Noreg 1891, uninsonskomiteen 1895-97 og av riksskattekommisjonen 1893-99.
Nielsen var medlem av deputasjonen til tusenårsminnet 1872 i Haugesund og av kroningsdeputasjonen 1873 i Trondheim. Han vart utnemnd til riddar av St. Olavs Orden i 1887, og forfremja til kommandør av 1. klasse i 1896.
Siste leveåra budde han i Kristiania og døydde der i 1904.
Karibisk Nederland
Karibisk Nederland (nederlandsk Caribisch Nederland, papiamento Hulanda Karibe) er ei nemning på dei tre nederlandske kommunane med særstatus som ligg i Karibia: Bonaire, Sint Eustatius og øya Saba>Saba. Det er òg kjend som Bonaire, Sint Eustatius og Saba eller BES-øyane.
Øyane fekk sin noverande status då Dei nederlandske Antillane vart oppløyst 10. oktober 2010. 1. januar 2011 gjekk dei over til å bruke amerikanske dollar.
1850 Kohoutek
1850 Kohoutek er ein hovudbelteasteroide og går i bane innanfor asteroidefamilien Flora. Han blei oppdaga den 23. mars 1942 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Vassøyane naturreservat
Vassøyane naturreservat er eit naturreservat i Gulen kommune i Vestland. Formålet med fredinga er å bevara våtmarksområde med hekkeplassar og sjøfuglbiotop i øygarden lengst sør i Sognesjøen. Reservatet omfattar øygruppa Vassøyane heilt sørvest i kommunen, nær grensa mot Fedje kommune i sør. Arealet er på 6.180 dekar (6,18 km²) der 1870 daa er landareal, og dette er det klart største verneområdet i kommunen. Vassøyane naturreservat er nesten dobbelt så stort som dei seks andre naturreservata i Gulen til saman. Sauebeite, lyngbrenning og hausting av tang og tare på øyene er eksplisitt tillate gjennom løyve, med unntak av all ilandstiging i hekketida.
Naturreservatet blei oppretta i desember 1991. Dette området og tilstøytande øygrupper i kommunane i sør har sida 1974 vorte føreslått verna som landskapsvernområde, men denne verneforma er ikkje realisert enno for heile det aktuelle området. Vassøyane fekk prioritet 3 som vernelokalitet.
Vernet av Vassøyane er basert på Stortingsmelding nr 68 (1980-81) Vern av norsk natur som fastslo målet om å verna eit representativt naturutval i Noreg, og utreiing av 280 våtmarksområde i fylket (14 i Gulen) tidleg på 1980-talet. Forarbeidet i fylket sin delplan blei sendt ut på høyring førebels i 1982 og endeleg i 1985 som Utkast til verneplan for våtmark i Sogn og Fjordane fylke. Hovudmålet er å verna fylkets hekkeplassar for 60 artar av sjø- og vadefuglar, samt biotop for ytterlegare 70 ikkje-hekkande slike artar i våtmarksområde (per 1984).
Landskap og arter
Området består av om lag 100 øyer, holmar og skjer som består av mykje sandstein og konglomerat frå devontida – liggjande såvidt innanfor det Kaledonske fjellkjedeområdet som berre berører Gulen heilt her nede i kommunens sørvestre øygard. Geologisk høyrer til øygruppa Solundbassenget som er 420–410 millionar år gamalt. Vegetasjonen er atlantisk lynghei kor røsslyng, klokkelyng, krekling og gråmose dominerer. Vassøyane er ikkje eit viktig hekkebiotop – det er som trekkstad og overvintringsstad at området oppnår si verneverd. Her trekk blant anna ringgås og kvitkinngås. Lappedykkarar og lom trivst og her, i tillegg til store tal ærfugl og havelle. Mellom dei mest viktige hekkeartene er teist, enkeltbekkasin, småspove, raudstilk, siland og tjeld.
Carmen McRae
Carmen Mercedes McRae var ein amerikansk jazzsongar og pianist.
McRae var fødd i Harlem i New York. Foreldra hennar, Osmond og Evadne McRae, var innvandrarar frå Jamaica. Ho hadde ein framgangsrik karriere i USA, Europa og Japan. Etter å ha sunge med ulike orkester sidan 1940-talet fekk ho sjansen til å spela inn plater som soloartist på midten av 1950-talet.
Carmen McRae hadde ein særskild ironisk humor på scenen, noko som bidrog til å gjera henne til ein særs populær sceneartist. Ho var også ein dyktig pianist, og kunne ofte spela piano på konsertar, medan ho berre song på ande.
Káto Goúves
Káto Goúves (gresk Κάτω Γούβες) er ein landsby i periferieininga Iráklio i periferien Kreta i Hellas. Káto Goúves høyrer til kommunaleininga Goúves i kommunen Khersónisos.
Carmen McRae
Ho samarbeidde med mange viktige personar innan jazz, som på Take Five (1961) med Dave Brubeck, albumet Heat Wave (1982) med Cal Tjader og Two for the Road (1989) med George Shearing.
McRae var sterkt inspirert av Billie Holiday, som ho møtte som syttenåring, men fann fram til ein egen stil med si lett ironiske framtoning. Kanskje var det humoren hennar som førte til eit samarbeid med sir Noel Coward, den største dramatikaren og underhaldaren i England på den tida. Han skreiv tekstar til albumet hennar Mad About the Man. Ho spelte også inn eit album med Sammy Davis Jr.
Carmen McRae var over 30 år før karrieren hennar tok av, men ho fortsette å opptre og spela inn plater med suksess til ho var over 70. Ho spela inn nokre jazzalbum som var litt meir popinspirerte, som The Sound of Silence 1971, men heldt seg elles til jazz og latinsk musikk. Ho sa sjølv at jazz var hennar største kjærleik og etter det kom latinsk musikk. Songen hennar Upside Down (Flor de Lis) (1982), som var ei tolking av ein brasiliansk song, blei svært populær.
Agder (fleirtyding)
Agder kan visa til:
Overgangsbustad
Overgangsbolig i kriminalomsorga (uoffisiell nynorsk overgangsbustad, på svensk: halvvägshus og på engelsk ofte kalla Halfway House) er eit tilbod og eit ledd i den gradvise attføringa til samfunnet for innsette i fengsel. Ein overgangsbustad skal ha fagleg kompetanse som især gjer noko for å gje dei innsette bu-, arbeids- og sosial trening. Innsette kan overførast ifrå fengsel med høgt eller lågare tryggleiksnivå til overgangsbolig når ein del av straffen er ferdig sona.
Bakgrunnsstoff
Overgangsbustader i Noreg
Sambarhjort
Sambarhjort (Rusa unicolor) er eit stort hjortedyr som finst på Sør- og i Søraust-Asia, inkludert på øyene Sri Lanka, Borneo, Sumatra og Hainan.
Sambarhjorten er eit stort dyr som typisk veg 100–350 kg (dyr på opp mot 546 kg har blitt registrert) og har ei skulderhøgd på 102–160 cm. Berre elg og wapiti blir større blant hjortedyra. Hannane, som ber gevir, er større enn hoene. Vestlege individ er også jamnt større enn austlege.
Dyr som jaktar på sambarhjort er mellom anna brølekattar og asiatisk villhund.
Fylkesveg 6384
Fylkesveg 6384 går mellom Tunge og Fagerlia i Indre Fosen. Vegens lengd er 14,0 km.
Før Trøndelag fylke vart oppretta 1. januar 2018 var vegen gjennom Rissa kjennetegna som fylkesveg 195 i Sør-Trøndelag, og vegen gjennom Leksvik som fylkesveg 81 i Nord-Trøndelag.
Kommuner og knutepunkter
Kvidalsveien Markabygdveien Kvernsjøveien Kvennsjøvegen
Wukinesisk
Sammenlikna med mandarinkinesisk har wu-dialektane eit noko ulikt ordforråd, tidvis ei anna ordstilling og fleire språktonar. Dialektane i Shaoxing og Wenzhou har åtte tonar medan shanghainesisk har fem.
Dialektgrupper
Wukinesisk blir gjerne delt inn i seks hovuddialektar:
Bruk
Nokre kjende wutalarar er Chiang Kai-shek, Lu Xun og Cai Yuanpei. Språket blir brukt i Shaoxing-opera og i framføringar av den populære utøvaren Zhou Libo.
Wukinesisk har elles låg status i høve til det offisielle mandarinkinesisk. Det er ikkje offentleg anderkjend i Kina, og blir i dag ikkje brukt i skular eller offentleg samanheng. Ei rekkje tv-program blir laga på wuspråk, men offisielle retningsliner seier at desse ikkje kan kringkastast i beste sendetid.
Karlsborgs kommun
Karlsborg kommune ligg i det svenske länet Västra Götalands län, i landskapet Västergötland. Administrasjonssenteret i kommunen ligg i Karlsborg.
Tettstader
Karlsborg kommune har fire tettstader. Folketalet i tabellen er frå 31. desember 2005.
1851 Lacroute
1851 Lacroute er ein hovudbelteasteroide og går i bane innanfor asteroidefamilien Themis. Han blei oppdaga den 9. november 1950 av Louis Boyer ifrå Observatoire astronomique d’Alger - Bouzaréah i Alger.
Vellinge
Vellinge er ein svensk tettstad og centralort i Vellinge kommun i Skåne län i landskapet Skåne. I 2005 hadde tettstaden 6,115 innbyggjarar.
Rasmussen Island
Rasmussen Island er ei lita øy nord i Waddington Bay, på vestkysten av Graham Land. Det nordlege innløpet til Waddington Bay vart kalla «Cap Rasmussen» av Belgica-ekspedisjonen, 1897–99, under Gerlache, men flyfoto synte ingen spesifikke nes som utmerkte seg i dette området. For å bevare det originale namnet i området nytta United Kingdom Antarctic Place-Names Committee (UK-APC) i 1959 namnet Rasmussen om denne øya.
Taklevatnet
Taklevatnet er ein innsjø i Gulen kommune i Vestland. Den ligg på 291,5 moh. Vatnet har eit areal på 0,58 km² og drenerer eit nedbørfelt på 3,07 km². Taklevatnet er regulert og er hovudmagasin for Takle kraftverk. Høgaste regulerte vasstand er 294,2 meter over havet, og lågaste regulerte vasstand er 288,4 moh. Magasinvolumet er 3,5 millionar m³.
Vatnet er blant dei største innsjøane i Gulen kommune. Det er omgjeve av bjørkeskog og lynghei. Dei grunnaste partia ligg i sørenden, og her fanst dei beste fiskeplassane i tida før vatnet vart regulert i 1942. Før utbygginga hadde vatnet òg ei strandsone med grus og sand, men denne er vorte vaska bort etter at vatnet har vore regulert i så lang tid.
Fiske
Før Takle kraftverk vart bygd i 1942 hadde Taklevatnet eit godt aurefiske, men etter reguleringa har fisket gått gradvis tilbake. Det siste året det vart rapportert fiskefangst var i 1985, og i 1990 vart vatnet rekna for fisketomt. Ei viktig årsak er at reguleringa har hindra fisken i å kome seg fram til gytebekkane. I tillegg til effekten av reguleringa meiner ein òg at sur nedbør har bidrege til at aurebestanden er borte.
Kimmeridge-skifer
Kimmeridge-skifer eller Draupneskifer er ein bergart av skifer som vart danna i sein jura ved at gytje som var rik på organisk materiale vart herda. Han vart så dekt med tjukke, yngre sediment og har vorte ein viktig kjeldebergart for olje og gass i Nordsjøområdet.
Gregers Gram
Han vart fødd på Aker og voks opp på Heggeli i Kristiania (no Oslo); han var son av byfogd Harald Gram og Ingrid Meyer. Farfaren hans - med same namn - var jurist og Høgre-politikar. Gram tok eksamen artium i 1937 og byrja å studere jus ved Universitetet i Oslo i 1940, då tyskarane gjorde åtak på Noreg.
Kimmeridge-skifer
Kimmeridgeleire eller Kimmeridge Clay er ein geologisk formasjon som dekker store delar av Europa. Leira er ei mørk, marin leire som vart avsett i juratida. Leira har og skiferen har namn etter landsbyen Kimmeridge på Dorset-kysten i Sør-England. I Dorset er leira òg godt kjend i Jurassic Coast der ho er del av verdsarva. Kimmeridgeleira opptrer derfrå og vidare nordaustover til East Anglia.
Gregers Gram
Gram tok del i kampane i Noreg våren 1940 i Hamar-området - her vart han mellom anna teken til fange to gonger. Sidan gjekk han inn i motstandsarbeidet, men allereie i 1941 måtte han flykte til Sverige. Han reiste til Storbritannia gjennom Sovjetunionen og var på sovjetisk territorium då tyskarane gjekk til åtak på landet.
Kompani Linge
I Storbritannia kom han etter kvart inn i Norwegian Independent Company No 1 (òg kjend som Kompani Linge). Han fekk mellom anna trening i propagandaverksemd. Han vart utnemnd til korporal etter endt trening i Skottland. Saman med Max Manus vart han sleppt i fallskjerm over Østmarka i Oslo mars 1943. Heime i Noreg tok han del i Operasjon Mardonius - aksjonen mot tyske skip i Oslofjorden. Sabotasjeaksjonen fann stad natt til 27. april 1943. Forutan Gram og Manus deltok Halvor Haddeland, Einar Riis-Johansen og Sigurd Jacobsen (som seinare vart avretta på Akershus festning). For aksjonen - der mellom anna dei tyske skipa «Ortelsburg» og «Tugela» vart senka - vart Gregers Gram og Max Manus påskjønna med Krigskrossen med sverd. Gram tok òg del i Operasjon Bundle seinare same året, men denne aksjonen vart mislukka.
Oslogjengen, 1944
I 1944 vart Gram tilknytt Oslogjengen som var under leiing av Gunnar Sønsteby. Her tok han del i ei rekkje sabotasjeaksjonar, til dømes aksjonen mot Arbeidsmobiliseringa og sprenginga av Norsk Vacuum Oils lager på Sørenga. Han starta òg Operasjon Derby som skulle spreia svart propaganda blant tyskarar i Noreg. Han dreiv på med aksjonen i Oslo, saman med Max Manus. Gjennom dette arbeidet fekk Gram kontakt med nokre tyskarar som ynskte å dessertere. Desse tyskarane avtala å møte Gregers Gram og Edvard Tallaksen. Dette møtet skulle finne stad på Plasskafeen på Olaf Ryes plass i Oslo, den 13. november 1944. Dessverre viste det seg at «dessertørane» var provokatørar, heile møtet vart iscenesett frå Victoria Terrasse. Det heile enda med skotveksling. Gram vart skoten i halsen og døydde på staden. Tallaksen vart hardt skadd og vart frakta til sjukehus. Han tok sitt eige liv i cella si på Akershus festning 29. november 1944, for ikkje å røpe kameratane sine.
Ettermæle
Gregers Gram vart gravlagt på Vestre Gravlund i Oslo. Gregers Grams vei på Ullernåsen er oppkalla etter han og ein byste av han - som vart avduka av Max Manus 13. november 1995 (50 år etter at Gram døydde) - står utanfor Njårdhallen i Oslo. I filmen Max Manus frå 2008 vart Gram spelt av Nicolai Cleve Broch.
Utmerkingar
For innsatsen sin under krigen vart Gram påskjønna med følgjande utmerkingar:
OSPF
OSPF (stutt for Open Shortest Path First) er ein nettverksprotokoll som nyttar Dijkstra-algoritmen for å finna dei kortaste avstandane mellom ruterar i eit datanett.
Taklevatnet
Fiske
I seinare år har det vore sett ut fisk i vatnet, men enno i 2004 var tettleiken av aure relativt låg.
OSPF
OSPF vert gjerne nytta av høgnivå internettleverandørar, til skilnad frå RIP.
Ulrik Motzfeldt
Ulrik Anton Motzfeldt var ein norsk høgsterettsassessor, professor og politikar, fødd på Saint Thomas i Dansk Vestindia. Peter Motzfeldt var far hans, Ketil Motzfeldt bror hans.
Motzfeldt vart student frå Christiania katedralskule i 1823 og cand. jur. i 1826. Han var advokatfullmektig frå 1827. I 1829 innstilte professorkollegiet ved universitetet Motzfeldt til eit lektorat, men kongen nekta å utnemne han. Frå 1834 var han professor i lovkunne, fyrste fem år i konstituert stilling. Han vart utnemnd til assessor ved Høgsterett i 1842, hadde då fungert som ekstraordinær assessor i tre år. 1847-52 var han sorenskrivar i Rakkestad, sidan atter høgsterettsassessor til han døydde. I eigenskap av høgsterettsassessor deltok han i riksretten 1845.
Motzfeldt var medlem av ei rekke kongelege kommisjonar; om dissentarlova 1843, kredittstellet 1843 og 1846, husmannslova 1850, helsestellet («sundhetsvæsenet») 1858, om juryordninga sitt samsvar med grunnlova 1859 og av kyrkjekommisjonen 1859. Han var formann i den parlamentariske jurykommisjonen av 1854 og medlem av den kongelege kommisjonen om same i 1859.
I 1842 og mellom 1853 og 1860 var Motzfeldt ordførar i Christiania. Elles medlem av bystyret i ei rekke av år.
Motzfeldt var stortingsmann frå 1851 til 1860. I 1851 var han 1. representant frå Smaalenenes amt, var då medlem av protokollkomiteen og trykkekomiteen. Han heldt fram i protokollkomiteen då han i 1854 representerte Christiania på Stortinget. Elles var han då sekretær i komiteen om nøytralitetsløyvingar og medlem av valkomiteen. På Stortinget 1857 og omframstortinget 1858 var han 3. representant frå Christiania og Hønefoss. Han var då stortingspresident og medlem av Lagtinget, valkomiteen, fullmaktskomiteen og formann i trykkekomiteen. 1857 var han medlem av kyrkjekomiteen, på omframstortinget formann i budsjettkomiteen. På Stortinget 1859-60 representerte han Christiania, Hønefoss og Kongsvinger. Atter var han medlem av valkomiteen og fullmaktskomiteen. Han var lagtingspresident, formann i konstitusjonskomiteen og medlem av komiteen om statthaldarsaka. 1860 var han medlem av deputasjonen til kongekryninga i Trondheim.
Saman med Anton Martin Schweigaard var Motzfeldt redaktør i dagsavisa Den Constitutionelle, oppstarta i 1836.
Champéry
Champéry er ein kommune i distriktet Monthey i kantonen Valais i Sveits. Kommunen har innbyggjarar  og eit areal på. Kommunesenteret ligg 1055 meter over havet.
Landsbyen Champéry ligg øvst i dalen Val d'Illiez, nær grensa mot Frankrike. I aust reiser fjellet Dents du Midi seg over Champéry. I vest grensar kommunen mot Frankrike. Grensa går ved det 1 923 moh. høge fjellskardet Col de Bretolet.
On the Level
On the Level er det åttande studioalbumet til det engelske rockebandet Status Quo. Albumet vart framført av Francis Rossi, Richard Parfitt, Alan Lancaster og John Coghlan. På plateomslaget kan ein sjå bandet i eit Ames-rom.
I november 1974 kom den einaste singelen frå albumet, ei forkorta utgåve av «Down Down» av Francis Rossi og Bob Young. Singelen gjekk heilt til topps på den britiske singellista og var den einaste singelen deira som klarte til dette. B-sida til singelen var «Nightride».
Då albumet kom ut i februar 1975 var bandet meir eller mindre på toppen av karrieren når det kom til platesal. Albumet gjekk rett til topps på albumlista. Alle songane på albumet var skrivne av bandet eller i lag med Bob Young, utanom «Bye Bye Johnny», som var ein song av Chuck Berry.
Champéry
Champéry var ein av dei stadene som var tidleg ute med å satse på turisme. Det første hotellet, 'Dents du Midi', vart opna i 1857. Kommunen har i dag over 100 km med skiløyper.
B.M. Fordomsfri
«B.M. Fordomsfri» er ein singel av Elisabeth Granneman, gjeven ut i 1969. Songen er skriven av Jan Berger og Sonja Berger.
Melodi Grand Prix 1969
«B.M. Fordomsfri» deltok i Melodi Grand Prix 1969, den norske uttakinga til Eurovision Song Contest 1969 i Madrid i Spania. Songen vart framført på norsk av Elisabeth Granneman, og enda på tredjeplass med fem poeng; tre frå Oslo og to frå Hamar.
Champéry
Verdsmeisterskapen i terrengsykling på rundbane 2011 vart avvikla i Champéry dei første dagane av september.
Refuge Islands
Refuge Islands er ei lita øygruppe som ligg 1 nautisk mil (1,9 km) frå isklippene ved sørvestsida av Red Rock Ridge, utanfor vestkysten av Graham Land. Ho vart oppdaga og namngjeven av British Graham Land Expedition (BGLE) under Rymill, 1934–37, som nytta desse øyane som eit depot for sledeturar sør frå den sørlege basen på Debenham Islands.
Arlöv
Arlöv er ein svensk tettstad og centralort i Burlövs kommun i Skåne län i landskapet Skåne. I 2005 hadde byen 9,108 innbyggjarar. Arlöv er ein del av byen Malmö.
I Arlöv ligg mellom anna Arlövs kyrkje og det store kjøpesentret Burlöv Center. Aust for Arlöv er den store avkjørselen som fører ein frå Yttre Ringvägen til Malmö og motorvegane E6 og E22. Arlövs sentrum består av Sockerbitstorget, som minner om eit bymessig torg med store steinhus. Det blir pryda av ein skulptur som forestiller to menn som arbeider med sukker. Fram til 1953 var torget det staden der vegen frå Lund, Riksfyran og vestkystvegen Rikstvåan møttest på veg inn/ut frå Malmö. Eit steinkast derfrå ligg ein annan arlövssilhuett, Sockerbruket.
Millionprogråka på 1960-talet innebar ei fordobling av innbyggjartalet i Arlöv. Med dei mange høghusa sine har Arlöv eit preg som skil det frå dei fleste andre tettstader i Malmö-Lund-regionen.
Vittoria Buttress
Vittoria Buttress er ei markant klippe, med ei høgd opp mot kring 750 moh, oppom søraustsida av Lazarev Bay og dannar nordvestenden av Lassus Mountains nord på Aleksanderøya i Antarktis. Klippa vart først kartlagt frå flyfotografi tekne av Ronne antarktiske forskingsekspedisjon i 1947–48, av Searle frå Falkland Islands Dependencies Survey i 1960. Ho vart namngjeven av UK Antarctic Place-Names Committee etter Tomás Luis de Victoria (1535–1611), ein spansk komponist.
Reference Islands
Reference Islands er ei klipperik øyar 2 nautiske mil (3,7 km) vest-nordvest for vesttuppen av Neny Island og 1,5 nautiske mil (2,8 km) søraust for Millerand Island, som ligg i Marguerite Bay utanfor vestkysten av Graham Land. Ho vart først grovt kartlagd i 1936 av British Graham Land Expedition (BGLE) under Rymill. Øyane vart kartlagd av Falkland Islands Dependencies Survey (FIDS) i 1947, og ho fekk dette namnet av dei fordi dei tente som eit nyttig referansepunkt for landmålingane.
Valdemar den unge
Valdemar den unge var dansk medkonge i åra 1215–1231.
Han var det einaste barnet til Valdemar Sejr] og dronning Dagmar. Allereie då han var seks år gammal tok faren han som medkonge. I 1218 blei han også krona i Slesvig.
Under ei jakt på Lyø i Sydfynske Øhav, blei Valdemar og faren tekne til fange av grev Henrik av Schwerin (ca. 1155–1228). Tre år seinare blei dei sleppte fri.
I 1229 gifta Valdemar seg med den portugisiske kongsdottera Eleonore, ei brordotter av Valdemar Sejr si anndre kone Berengária. Eleonore døydde i barselseng allereie i 1231, og barnet deira blei berre eit halvt år gammalt. Sjølv døydde Valdemar av eit vådeskot under ei jakt på Refsnæs i 1231. Forfatter, filolog og prest Laurids Olufsen Kock (ca. 1634–1691) skreiv visa «Jagten paa Refsnæs» til minne om hendinga.
Paret er gravlagd i St. Bendts kirke i Ringsted på Sjælland.
Banias
Området består av eit tempel, gårdsplass, ei grotte og nisjer for ritual, som var tileigna Pan. Det vart konstruert ein elevert, 80 meter lang naturleg terrasse langs klippa, som tårna over nordenden av byen. Ein inskripsjon på fire linjer nedst på ein av nisjane er knytte til Pan og Ekko, fjellnymfa, og er datert til år 87 evt.
Mustapha av Queen
«Mustapha» er ein song skriven av Freddie Mercury og spelt inn av det britiske rockebandet Queen. Det er den første låten på albumet Jazz frå 1978, kategorisert som ein «rask hebraisk rockelåt» av Circus Magazine.
«Mustapha» vart gjeven ut på singel i Tyskland, Spania, Jugoslavia og Bolivia i 1979. B-sida til singelen var «Dead On Time» i Tyskland og Spania, og «In Only Seven Days» i Jugoslavia og Bolivia. Alle dei fire versjonane hadde forskjellige omslag.
Teksten i songen inneheld både engelsk, arabisk og persisk og kanskje fleire oppdikta ord. Somme forståelege ord er «Mustapha», «Ibrahim» og setninga «Allah, Allah, Allah we'll pray for you», «salaam alaykum» og «alaykum salaam».
Tombaugh Cliffs
Tombaugh Cliffs er ei gruppe isfrie klipper ved nordsida av munningen av Plutobreen mot George VI-isen i George VI Sound, på austsida av Aleksanderøya i Antarktis. Dei vart fotograferte frå lufta av Ronne antarktiske forskingsekspedisjon i 1947–48 og kartlagt av Falkland Islands Dependencies Survey frå 1948 til 1950. Dei vart namngjevne av UK Antarctic Place-Names Committee i samband med eit astronomitema for stadnamn i området astronomy related or celestial theme displayed i toponymy av området. Clyde Tombaugh (1906-1997) var ein amerikansk astronom som studerte ved Lowell Observatory og som først oppdaga dvergplaneten Pluto i 1930.
Mustapha av Queen
På somme konsertar song Mercury opninga av «Mustapha» i staden for den kompliserte introen til «Bohemian Rhapsody», og gjekk frå «Allah we'll pray for you» til «Mama, just killed a man...». Stundom spelte bandet nesten heile versjonen av songen, frå «Crazy-turneen» sent i 1979 til «The Game-turneen» i 1980, med Mercury på piano. Dei droppa det andre verset og gjekk frå det første refrenget til det tredje.
Hinamatsuri
Hinamatsuri (japansk 雛祭り hina-matsuri eller hina-no-sekku), også kjend som «jentedagen» eller «ferskenblomfesten» (momo-no-sekku), er ei japansk høgtid som finn stad den 3. mars. Under høgtida set ein opp trappehyller dekte av eit raudt teppe og stiller opp dokker av ulik rang på dei i klede frå Heiantida. Høgtida er knytt til vern og framtidsbøner for barn, særleg jenter.
Soge
Dokkefestivalen har røter til fleire eldre høgtider. Nagashibina eller joushi no sekku er ein japansk skikk der ein sender papirdokker avgarde på elver. Dokkene er meinte å frakta vekk vonde ånder. Denne høgtida har røter til ein gammal kinesisk tradisjon kalla taqing, og kom til Japan under Heiantida (794-1191).
Ein annan japansk tradisjon var å laga tøydokker når eit barn var fødd. Dokkene skulle ta til seg all ulukke og sjukdom som kunne råka barnet. Ei tid sende ein også slike tøydokker med elva, men på Muromachitida (1338-1573) var det blitt vanleg å behalda dei innandørs som dekorasjon.
I 1629 blei det halden ein stor keisarleg hinamatsuri-fest i keisarpalasset i Kyoto. Dette blei ei årviss hending under Edotida. Den faste utstillinga av dokker på trappetrinn voks fram i denne tida, og høgtida endra seg frå å omfatta alle kvinner til å retta seg særskild mot jenter. Medan den offisielle feiringa tok slutt etter Meijirestaurasjonen, fortsette ho i japanske heimar. Den første hinamatsuri-feiringa til ein jentebaby blir kalla hatsuzekku og blir feira med ønske om frisk vokster.
Dekorasjonar
Under høgtida pynter ein med ferskenblomar og dokker oppstilte på trappetrinn dekte med eit lukkebringande raudt teppe.
Det blir også hengd opp uroar kalla tsurushibina. Desse har små dinglande figurar laga av gamle kimonoar.
Dokkene
Dokkene som blir brukte under hinamatsuri blir kalla hina-ningyo. Dei fleste tradisjonelle japanske familiar med jentungar har hinamatsuri-dokkesett, ofte nedarva gjennom generasjonar. Storleiken på setta varierer, frå eit enkelt keisarpar til dokker og utstyr nok til å fylla mange trinn. Dokkene blir pakka vekk kort tid etter høgtida ettersom det ikkje blir rekna lukkebringande å ha dei ute etter 4. mars.
Dokkene er ordna på trappetrinn slik at dei to som førestiller keisaren og keisarinna står øvst, som regel framfor gullfarga skjermbrett. Lampar og lanterner kan stå kvar side av paret, og vasar med ferskentregreiner imellom.
På neste trinn står hoffdamer, ofte tre dokker, som held sake og utstyr til å servera det. Dei kan vera omgjevne av runde bord med søtsaker på.
På det tredje trinnet står fem musikarar med instrument: Lita tromme (taiko), stor tromme (otsuzumi), handtromme (kotsuzumi), fløyte (fue eller yokobue) og ein songar med ei handvifte.
På dei neste trinna står ulike figurar, som samuraiar, og utstyr, som møblar, vogner, tre og liknande. Ofte finn ein ministrar ytst til høgre og venstre på det fjerde trinnet.
Mat og drikke
Visse typar mat og drikker er knytt til høgtida:
1852 Carpenter
1852 Carpenter er ein hovudbelteasteroide og går i bane innanfor asteroidefamilien Eos. Han blei oppdaga den 1. april 1955 av Indiana Asteroid Program ifrå Goethe Link Observatory i Brooklyn i Indiana.